Лічу, што перамога навучэнца на алімпіядзе — гэта асабістая перамога настаўніка. Бо вельмі многае залежыць ад актыўнасці настаўніка. Трэба быць мабільным. Адна справа — правесці ўрокі, а дапамагчы вучню дасягнуць поспеху — гэта перамога над сабой, пераадоленне сваіх унутраных бар’ераў і страхаў, пашырэнне свайго ўласнага як прафесійнага, так і асобаснага гарызонту. Не ўсё атрымліваецца адразу. Тут трэба жаданне, упартасць, цярплівасць і праца. Гэта і ёсць формула поспеху.